cyanic-selkie/wikianc huggingface dataset:
স্যান্ড্রা গোল্ডব্যাচার
কর্মজীবন
স্যান্ড্রা গোল্ডব্যাচারের নির্মাণ করা প্রথম চলচ্চিত্র দ্য গভারনেস। এতে অভিনয় করেছেন অভিনেত্রী মিনি ড্রাইভার। চলচ্চিত্রটি ১৯৯৯ সালে বাফটা পুরস্কারের জন্য মনোনীত হয়। ২০০১ সালে গোল্ডব্যাচারের দ্বিতীয় চলচ্চিত্র মি উইথআউট ইউ প্রকাশ পায়। েতে অভিনয় করেন অ্যানা ফ্রাই ও মিশেল উইলিয়ামস। এটির নির্মাণ কাজ গোল্ডব্যাচারের দ্য গভারনেস-এর আগে শুরু হলেও আর্থিক কারণে কাজ পিছিয়ে যায়। মি উইথআউট ইউ চলচ্চিত্রটি দুইজন কিশোরীর দ্বন্দ্বপূর্ণ সম্পর্ক নিয়ে নির্মিত। এটি গোল্ডব্যাচারের নিজের ব্যক্তিগত জীবনের কাহিনীর উপর নির্ভর করে রচিত। দুইটি চলচ্চিত্রেই ব্রিটিশ ইহুদীদের জীবনধারা এবং চরিত্র ফুটে উঠেছে।
২০০৭ সালে গোল্ডব্যাচার নির্মিত ব্যালেট সুজ চলচ্চিত্রটি বিবিসি ওয়ান-এ প্রচারিত হয়। এতে অভিনয় করেছেন এমা ওয়াটসন। ২০১২ সালে দ্য আওয়ার নামক টিভি সিরিজের দুইটি এপিসোড নির্দেশনা করেন। তাতে অভিনয় করেছিলেন ডমিনিক ওয়েস্ট।
ইয়ান লেগাট
ইয়ান ব্রুস লেগাট (Ian Leggat; জন্ম: ৭ জুন, ১৯৩০) ইনভারকার্গিল এলাকায় জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন ইয়ান লেগাট।
প্রারম্ভিক জীবন
১৯৪৪ থেকে ১৯৪৮ সময়কালে নেলসন কলেজে অধ্যয়ন করেন। সেখানেই নিজের ক্রীড়াশৈলী তুলে ধরেন। ফলশ্রুতিতে বিদ্যালয়ের প্রথম একাদশে ক্রিকেট ও রাগবি পঞ্চদশ দলে খেলেন। তার কাকাতো ভাই গর্ডন লেগাট নিউজিল্যান্ডের পক্ষে টেস্ট ক্রিকেটে অংশ নিয়েছেন।
প্রথম-শ্রেণীর ক্রিকেট
১৯৫০-৫১ মৌসুম থেকে ১৯৬১-৬২ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে প্রতিনিধিত্ব করেন। ১৯৫২-৫৩ মৌসুমে ডুনেডিনে ওতাগোর বিপক্ষে নবম উইকেট জুটিতে হ্যারি কেভকে সাথে নিয়ে ২৩৯ রান তুলেন। তন্মধ্যে, দশ নম্বের ব্যাটিংয়ে নেমে লেগাট অপরাজিত ছিলেন ১৪২ রানে। এটিই প্রথম-শ্রেণীর ক্রিকেটে তার প্রথম অর্ধ-শতক ছিল। পরবর্তী অর্ধ-শতকটি করেছিলেন ১৯৫৮-৫৯ মৌসুমে। এ ইনিংসের কল্যাণে ১৯৫২-৫৩ মৌসুমে ৫৩.০০ গড়ে ২১২ রান তুলেছিলেন। এছাড়াও, ৪০.১৪ গড়ে ৭ উইকেট পেয়েছিলেন।
১৯৫৯-৬০ মৌসুমে ক্যান্টারবারির বিপক্ষে ১১৫ রানের মনোজ্ঞ শতরানের ইনিংস খেলেন। একই দলের বিপক্ষে ১৯৬১-৬২ মৌসুমে নিজস্ব সেরা বোলিং পরিসংখ্যান ৫/৬০ গড়েন।
আন্তর্জাতিক ক্রিকেট
১৯৫৮-৫৯ মৌসুমে টেস্টের পূর্ব-প্রস্তুতিমূলক খেলায় সাউথ আইল্যান্ডের সদস্যরূপে খেলেন। নর্থ আইল্যান্ডের বিপক্ষে ৪/২১ ও ৩/২৭ লাভ করেন। তবে, ইংল্যান্ডের বিপক্ষে টেস্ট সিরিজ খেলার জন্য তাকে মনোনীত করা হয়নি।
হক কাপ
১৯৪৭ থেকে ১৯৬৯ সময়কালে নেলসন দলের পক্ষে হক কাপে অংশগ্রহণ করেছিলেন। এ প্রতিযোগিতায় সর্বাধিক ২,৩৩৬ রান তুলে শীর্ষস্থানে আরোহণ করছেন। এছাড়াও, ১৬৬ উইকেট নিয়ে তৃতীয় অবস্থানে রয়েছেন।
২০১১ সালে হক কাপের শতবার্ষিকী উদযাপিত হয়। এতে তাকে ১১জন খেলোয়াড়ের অন্যতম হিসেবে নির্বাচিত করা হয়েছিল।
বহিরা কালীবাড়ী রেলওয়ে স্টেশন
বহিরা কালীবাড়ী রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
পারং চান্দং
পারং চান্দং (যার বানান প্যারাং ক্যানডং, পারং ক্যানডং, ডুকু ক্যানডং বা ডুকু ক্যানডাং নামেও পরিচিত) হল বোর্নিওতে বরম নদীর দায়াক জনগণ (ইবানের লোকেরা ) দ্বারা ব্যবহৃত একটি ঐতিহ্যবাহী কাটারী।
পারাং ক্যান্ডুং শাড়ি পাঞ্জির প্রাথমিক অস্ত্রও, যা ইন্দোনেশিয়ার পশ্চিম কালিমান্তানের সাম্বা রিজেন্সির রাজে এনগালাম গল্পের একটি চরিত্র।
সম্প্রতি পশ্চিমে, রেমন্ড মিয়ার্স দ্বারা পারং চান্দং জনপ্রিয় হয়েছিল এবং কখনও কখনও এটিকে রে মেয়ার্স পারং নামেও উল্লেখ করা হয়।
এই পারংকে ল্যাম্পুং ভাষায় ক্যানডং- এর সাথেও বিভ্রান্ত করা উচিত নয়, যা ইন্দোনেশিয়ার ল্যাম্পুং- এর অন্য ধরনের গোলোককে বোঝায়।
লেভান কাল্যায়েভ
লেভান কাল্যায়েভ (Леван Алексеевич Каляев; ১৬ মে, ১৯২৯ – ১৯ আগস্ট, ১৯৮৩) ছিলেন একজন সোভিয়েত ক্রীড়াবিদ, যিনি প্রধানত ১০০ মিটারে প্রতিদ্বন্দ্বিতা করেছেন।
তিনি ইউএসএসআর -এর হয়ে ১৯৫২ সালের গ্রীষ্মকালীন অলিম্পিকে হেলসিংকি, ফিনল্যান্ডে ৪ x ১০০ মিটার রিলেতে প্রতিদ্বন্দ্বিতা করেন যেখানে তিনি তার সতীর্থ বরিস টোকারেভ, লেভান সানাদজে এবং ভ্লাদিমির সুখরেভের সাথে রৌপ্য পদক জিতেছিলেন।
ওয়ারেন জি. হার্ডিং
thumb|প্রেসিডেন্ট ওয়ারেন হার্ডিং ওয়ারেন গামালিয়েল হার্ডিং (Warren Gamaliel Harding) (২ নভেম্বর ১৮৬৫ – ২ আগস্ট ১৯২৩) ছিলেন মার্কিন যুক্তরাষ্ট্রের ২৯তম রাষ্ট্রপতি। তিনি ১৯২১ সালের ৪ই মার্চ থেকে ১৯২৩ সালে তার মৃত্যু পর্যন্ত তিনি রাষ্ট্রপতির দায়িত্ব পালন করেন। তার মৃত্যুর সময় পর্যন্ত তিনি অন্যতম জনপ্রিয় রাষ্ট্রপতি ছিলেন, কিন্তু পরবর্তীতে তার প্রশাসনের অধীনে ঘটে যাওয়া টিপট ডোম কেলেঙ্কারি প্রকাশিত হয় এবং তার পরিচারিকা ন্যান ব্রিটনের সাথে তার সম্পর্কের কথা প্রকাশিত হয়। মার্কিন যুক্তরাষ্ট্রের ঐতিহাসিক র‍্যাংকিং অনুসারে হার্ডিং প্রায়শই সবচেয়ে খারাপ রাষ্ট্রপতি হিসেবে উল্লেখ করা হয়।
প্রারম্ভিক জীবন
হার্ডিং ১৮৬৫ সালের ২রা নভেম্বর ওহাইওর ব্লুমিং গ্রোভে জন্মগ্রহণ করেন। বাল্যকালে তার ডাকনাম ছিল "উইনি"। হার্ডিং তার পিতামাতার আট সন্তানের মধ্যে সর্বজ্যেষ্ঠ। তার পিতা জর্জ ট্রাইয়ন হার্ডিং (১৮৪৩-১৯২৮) কৃষি কাজ করতেন এবং ওহাইওর মাউন্ট গিলিডের একটি বিদ্যালয়ে পাঠদান করতেন। তার মাতা ফিবি এলিজাবেথ হার্ডিং (জন্ম: ডিকারসন, ১৮৪৩-১৯১০) একজন লাইসেন্স-প্রাপ্ত ধাত্রী ছিলেন। ফিবির কয়েকজন পূর্বপুরুষ ওলন্দাজ ছিলেন, যার মধ্যে সুপরিচিত ভান কার্ক পরিবারের সদস্য ছিল। হার্ডিংয়ের ইংরেজ, ওয়েলসীয় ও স্কটিশ পূর্বপুরুষও ছিল।
বাংলাদেশ–ভেনেজুয়েলা সম্পর্ক
বাংলাদেশ–ভেনেজুয়েলা সম্পর্ক হল বাংলাদেশ এবং ভেনেজুয়েলা রাষ্ট্রদ্বয়ের মধ্যকার দ্বিপাক্ষিক সম্পর্ক।
উচ্চপদস্থ কর্মকর্তাদের সফর
২০০১ সালে রাষ্ট্রপতি হুগো রাফায়েল শ্যাভেজ প্রথম ভেনেজুয়েলীয় হিসেবে ঢাকায় আনুষ্ঠানিক সফরে আসেন।
আন্তর্জাতিক ক্ষেত্রে সহযোগিতা
বাংলাদেশ এবং ভেনেজুয়েলা বৈশ্বিক নানান খাতে দীর্ঘদিন ধরেই পরস্পরকে সহযোগিতা করে আসছে। ২০০৬ সালে ভেনেজুয়েলা জাতিসংঘ নিরাপত্তা পরিষদ নির্বাচনে অস্থায়ী সদস্যপদ লাভের জন্য বাংলাদেশের সহযোগিতা কামনা করে। বাংলাদেশ এ বিষয়ে যথাযথ পদক্ষেপ গ্রহণের কথা জানিয়েছে। ২০১৪ সালে ভেনেজুয়েলা কনভেনশন অন দ্য এলিমিনিশেন অব অল ফর্মস অব ডিসক্রিমিনেশন এগেইন্সট ওম্যান-এ বাংলাদেশের সদস্যপদের পক্ষে সমর্থন জানানোর প্রতিশ্রুতি দেয়।
সামাজিক খাতে সহযোগিতা
প্রাথমিক শিক্ষা, নারীশিক্ষা, নারীর ক্ষমতায়ন, শিশু ও মাতৃস্বাস্থ্যখাত প্রমুখ বিষয়ে বাংলাদেশের সাফল্যে অনুপ্রাণিত হয়ে ভেনেজুয়েলা বাংলাদেশের অনুকরণে তাদের সমাজ নির্দেশকের উন্নয়ন ঘটানোর চেষ্টা করছে। ভেনেজুয়েলা সরকার বাংলাদেশভিত্তিক গ্রামীণ ব্যাঙ্কের ক্ষুদ্রঋণ প্রকল্প প্রয়োগে দারিদ্র বিমোচনে চেষ্টা করছে।
অর্থনৈতিক খাতে সহযোগিতা
দ্বিপাক্ষিক বন্ধন আরো সুদৃঢ় করার ব্যাপারে দুই রাষ্ট্রই আগ্রহ প্রকাশ করেছে। দুই রাষ্ট্রের মধ্যকার ব্যবসায়ী দল আদান-প্রদানের মাধ্যমে দ্বিপাক্ষিক বাণিজ্য ও বিনিয়োগ উন্নয়ন ঘটানোর ব্যাপারে উভয়েই আগ্রহী। বাংলাদেশ ও ভেনেজুয়েলার মধ্যে অর্থনৈতিক সহযোগিতা বৃদ্ধির জন্য শক্তি খাতকে ব্যাপক গুরুত্ব দেওয়া হচ্ছে। ভেনেজুয়েলা থেকে প্রত্যক্ষ বিনিয়োগও বাংলাদেশ কামনা করছে।
ফাবিয়ান ফ্রাই
ফাবিয়ান ফ্রাই (Fabian Frei, ; জন্ম: ৮ জানুয়ারি ১৯৮৯) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডীয় ক্লাব বাজেল এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।
২০০৪ সালে, ফ্রাই সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় সাত বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ২৩ ম্যাচে ৩টি গোল করেছেন।
প্রারম্ভিক জীবন
ফাবিয়ান ফ্রাই ১৯৮৯ সালের ৮ই জানুয়ারি তারিখে সুইজারল্যান্ডের ফ্রাউয়েনফেল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফ্রাই কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।
অরোরিন টিউজেনেন্সিস
অরোরিন টিউজেনেন্সিস হোমিনির আদিমতম প্রজাতি। এর ফসিল ২০০০ সালে আবিষ্কৃত হয়। অনুমান করা হয় এই ফসিলের বয়স ৬১ লক্ষ বছর থেকে ৫৭ লক্ষ বছর পূর্ব পর্যন্ত। অরোরিনের আবিষ্কার অস্ট্রালোপিথেসিনরা মানুষের পূর্ব পুরুষ অনুকল্পকে প্রশ্নবিদ্ধ করে।
অরোরিন (বহুবচনে অরোরিক) গণ শব্দটির টিউজেন ভাষায় অর্থ হলো খাটি মানব। এই প্রজাতির বৈজ্ঞানিক নামকরণ করা হয়েছে O. tugenensis (অরোরিন টিউজেনেন্সিস)। টিউজেনেন্সিস নামকরণ করার কারণ ২০০০ সালে এই জীবাশ্ম কেনিয়ার টিউজেন পাহাড়ে প্রথম পাওয়া যায়। ২০০৭ সাল পর্যন্ত এই প্রজাতির ২০ টি জীবাশ্ম পাওয়া গিয়েছে।
জীবাশ্ম
২০০৭ সাল অবধি এই ফসিলের ২০ টার ন্যায় টুকরো পাওয়া যায়। পাওয়া গিয়েছে ম্যান্ডিবুলার ২ টা হাড়, একটি সিমফিসিস, কিছু বিচ্ছিন্ন দাতঁ; ফিমার বা উরুর হাড়ের তিনটি টুকরো; হিউমেরাসের আংশিক, হাতের আঙুলের অংশ ইত্যাদি।
অরোরিনের তার শরীরের অনুপাতে ছোট দাঁত আছে। এর দাঁত অস্ট্রালোপিথেকাসের চেয়ে ছোট ছিল; ঐগুলো বরং আর্ডিপিথেকাস র‍্যামিডাস ও কেনিয়্যানথ্রোপাস প্লাটিয়প্সের চেয়ে বড় ছিল। অরোরিনের শ্বদন্ত অতি আদিম প্রকৃতির। আকার আকৃতিতে স্ত্রী শিম্পাঞ্জির শ্ব-দ্বন্তের মত। অরোরিনের দাতেঁর এনামেলের পুরুত্ব জীবিত বনমানুষ ও আর্ডিপিথেকাস র‍্যামিডাস ও কেনিয়্যানথ্রোপাস প্লাটিয়প্সের মত পুরু ছিল।
উরুর হাড়ের মাথা​ গোলাকার আর সামনের দিকে ফিরানো। জীবিত বনমানুষের চেয়ে অরোরিনের উরুর হাড়ের গলা বেশ লম্বা, আড়াআড়ি কাটলে তা ডিম্বাকৃতির এবং লেসার ট্রকেন্টার দেহের মাঝ বরাবর বাঁকানো। এসব বৈশিষ্ট্যগুলো দেখলে এটাই বুঝা যায়, অরোরিন দুইপায়েই হাটত। উরুর হাড়ের ওই জায়গার পেশি সংযোগের যেসব চিহ্ন আছে তা'ও দ্বি পদতত্ত্বের পক্ষে সাক্ষ্য দেয়। উরুর হাড়ের উপরের দিকের সিটিস্ক্যানে দেখা যায় হাড়ের বাইরের স্তর উপরের দিকে পাতলা, আর নিচের দিকে পুরু যা দ্বি-পদদের বৈশিষ্ট্য।
তবে অরোরিনের অনেক লক্ষণ শাখাচারী জীবনের চিত্র তুলে ধরে। অরোরিনের হাতের আঙুলগুলি জীবিত বনমানুষদের আঙুলের মত বাকাঁনো। যা থেকে মনে হয়, এটি গাছে গাছে বিচরণ করতে সক্ষম ছিল। আবার লুসির মত শতভাগ নিশ্চিত দ্বিপদ প্রজাতিরও হাতের আঙুল বাঁকানো ছিল।
২০০০ সালে উক্ত জীবাশ্ম প্রাপ্তির পর, তা কিপসারামান গ্রামের জাদুঘরে রাখা হয়, কিন্তু পরবর্তীতে জাদুঘরটি বন্ধ হয়ে যাওয়ায়, কেনিয়ার জাদুঘরের প্রধানের মতামত সাপেক্ষে জীবাশ্মসমূহ নাইরোবির কেন্দ্রীয় ব্যাংকে জমা করে রাখা হয়।
শ্রেণিবিন্যাস
যদি অরোরিন মানুষের সরাসরি পূর্বপুরুষ বলে প্রমাণিত হয় তবে অস্ট্রালোপিথেকাস আফারেন্সির (লুসি) মত অস্ট্রালোপিথেসিনরা হমিনিডের জাতিজনি বৃক্ষের (ফ্যামিলী ট্রি) প্রধানের পরিবর্তে পার্শ্ব শাখায় চলে যাবে। কারণ অরোরিন লুসির চেয়ে প্রায় ৩০ লক্ষ বছরের পুরাতন এবং অরোরিনের বৈশিষ্ট্য মানুষের সাথে লুসির চেয়ে বেশি সাদৃশ্যপূর্ণ। এই সাদৃশ্যতার মধ্যে গুরুত্বপূর্ণ মিলটা হলো অরোরিনের ফিমার দৃশ্যত মানুষের সাথে লুসির চেয়ে বেশি সাদৃশ্যপূর্ন। যাইহোক, এই বিষয়টা নিয়ে বেশ কিছু বিতর্ক আছে।
যে পরিবেশে অরোরিন থাকতো তা পুননির্মাণ করার চেষ্টা করা হয়েছে। মনে হচ্ছে তা ঝর্ণা ও হ্রদের পাশের শুষ্ক ও চিরসবুজ অরণ্য অঞ্চল। অন্যান্য প্রাণীর যেসব জীবাশ্ম পাওয়া গিয়েছে, তা হলো ইম্পালা, পাতাবানর ইত্যাদি গভীর বনের প্রাণী। মানব বিবর্তনের তাত্ত্বিকরা অরোরিন আবিষ্কৃত হবার পূর্ব পর্যন্ত মনে করতেন মানুষ তৃণভূমিতে বাস করতে করতেই দুই পায়ে চলতে সক্ষম হয়েছে। কিন্তু অরোরিন গবেষকদের চোখে আঙুল দিয়ে দেখিয়ে দিয়েছে​ অরোরিনের মত গভীর বনের প্রাণীরাও দুই পায়ে হাঁটতে সক্ষম ছিল।
আবিষ্কার
২০০০ সালে ফরাসী প্রত্ননৃতত্ত্ববিদ ব্রিজিট সেনুট এবং ভূতত্ত্ববিদ মার্টিন পিটফোর্ড মধ্য কেনিয়ার টিউজেন পার্বত্য এলাকা থেকে ৬০ লক্ষ বছর আগের ১২ টির মত জীবাশ্ম খুঁজে বের করেন। পরবর্তীতে আরো পাওয়া যায়। এই জীবাশ্মের দন্তবিন্যাস ও দ্বিপদী চলনের অবস্থা দেখে তারা এই বলে সমাপ্তি টানেন এই অরোরিন হচ্ছে হোমিনিন, আর এই হোমিনিন থেকে তারা বলেন হোমিনি ও আফ্রিকার গ্রেট এপের মধ্যে বিচ্ছিন্নকরণ প্রক্রিয়া আজ থেকে ৭০ লক্ষ বছর পূর্বে মেসিজিয়ান সময়ে শুরু হয়েছে। আণবিক ঘড়ি ব্যবহার করে, এই বিচ্ছিন্নতার যে বয়স অনুমান করা হয়েছে, তার থেকে অরোরিনের মাধ্যমে করা বয়সসীমার পার্থক্য দেখা গেলেও প্রত্ননৃতত্ত্ববিদরা অরোরিনের মাধ্যমে করা এই বিচ্ছিন্নতার বয়সসীমাকে গ্রহণ করেছে।
কেনিয়ার লুকিনো ফরম্যাশনে যে ২০ টা ফসিল পাওয়া গিয়েছে, তা মুলত ৪ টা সাইটেই পাওয়া গিয়েছে। চিবইট এবং আরাফাইতে প্রাপ্ত জীবাশ্ম তুলনামুলক বেশি প্রাচীন (৬১ লক্ষ বছর পুর্বে) এবং কাপসোমিন ও কাপচেবেরেক সাইট থেকে প্রাপ্ত জীবাশ্ম ৫৭ লক্ষ বছর পূর্বের।
ত্রিমোহিনী ইউনিয়ন
ত্রিমোহিনী ইউনিয়ন হচ্ছে বাংলাদেশের যশোর জেলার কেশবপুর উপজেলার একটি ইউনিয়ন। এটি ১৮৬৭ সালে প্রতিষ্টিত হয়।
ইতিহাস
মাইকেল মধুসুদন দত্তের স্মৃতিবিজড়িত কপোতাক্ষ নদের তীরে ০১ নং ত্রিমোহিনী ইউনিয়ন ইউনিয়ন পরিষদ ১৮৬৭ সালে প্রতিষ্টিত হয়। এর ভবন নির্মাণ হয় ১৯৬১সালে। সর্বশেষ বর্তমান ২০১৮ ইং সালে নতুন ভবন নির্মানের কাজ শেেষ হয়।
প্রশাসন
এই ইউনিয়ন পরিষদে ১ জন চেয়ারম্যান, ৯ জন ওয়ার্ড মেম্বার, ৩ জন সংরক্ষিত মহিলা মেম্বার রয়েছে। এছাড়া প্রশাসনিক কাজ করার জন্য ১ জন সচিব, ২ জন উদ্যোক্তা ও ৯ জন গ্রাম পুলিশ রয়েছে।
বর্তমানে মোঃ আনিসুর রহমান আনিস এ ইউনিয়ন পরিষদের চেয়ারম্যান।
খাল ও নদী
নদীঃ কপোতাক্ষী নদ
খালঃ কপোতাক্ষের সংযোগ খাল (বুড়িভদ্রা)।
বাওড়ঃ বাওড় মর্শিনা, ঘোনার বাওড়।
ওয়ার্ড ভিত্তিক জনসংখ্যা
০১নং ইমোহিনী ইউনিয়নের ওয়ার্ড ভিত্তিক লোক সংখ্যা
যোগাযোগ ব্যবস্থা
কেশবপুর হইতে প্রায় ৮ কি: মি: পাকা রাস্তা রয়েছে। এই রাস্তায় সাধারনত মটরসাইকেল, বেবিটেক্সি, ভ্যান ইত্যাদি যোগে মানুষ চলাচল করে।
ক্যাডেট কলেজ কোহাত
ক্যাডেট কলেজ কোহাত (کیڈٹ کالج کوہاٹ) সপ্তম থেকে দ্বাদশ শ্রেণির ছেলেদের জন্য অত্যন্ত মর্যাদাপূর্ণ সামরিক ভিত্তিক বোর্ডিং স্কুল। উচ্চ বিদ্যালয়টি পাকিস্তানের কোহাতের উপকণ্ঠে অবস্থিত।
হেমলক সোসাইটি (চলচ্চিত্র)
হেমলক সোসাইটি সৃজিত মুখোপাধ্যায় পরিচালিত ২২শে জুন, ২০১২ সালে মুক্তিপ্রাপ্ত একটি বাংলা ডার্ক কমেডি চলচ্চিত্র। শ্রী ভেঙ্কটেশ ফিল্মস প্রযোজিত এ চলচ্চিত্রে মুখ্য ভূমিকায় আছেন পরমব্রত চট্টোপাধ্যায়, কোয়েল মল্লিক সহ আরো অনেকে। চলচ্চিত্রের নাম আমেরিকার সান্তা মনিকায় অবস্থিত একটি হেমলক সোসাইটি থেকে নেয়া হয়েছে। এর উদ্দেশ্য হল আত্মহত্যা করতে ইচ্ছুক মানুষদের আইনি সহায়তা এবং চিকিৎসকদের সাহায্যে আত্মহত্যা থেকে বিরত করার জন্য মানসিক চিকিৎসার ব্যবস্থা করা।
ক্যাডেট কলেজ কোহাত
ইতিহাস
পাকিস্তানে ক্যাডেট কলেজ প্রয়াত ফিল্ড মার্শাল মুহাম্মদ দ্বারা চালু হয় আইয়ুব খানের সময়ে হাসানাবাদাল, কোহাত ও পেটারো তে স্থাপিত হয়।
হেমলক সোসাইটি (চলচ্চিত্র)
কাহিনী
চলচ্চিত্রটি জীবনের আদিম অস্তিত্ব বিষয়ক এক মানসিক উভয়সঙ্কট নিয়ে গড়ে উঠেছে। এখানে বার বার বলা হয় যে 'তুমি একজনকে মৃত্যু আসন্ন এবং অবশ্যম্ভাবী বলে শক দিতে পারো। এটি একটি ডার্ক কমেডি যা সফলভাবে জীবনের সচেতনতাকে জাগিয়ে তোলে। এর হাস্যকর উপাদানগুলো জীবনের প্রতি ভালবাসাকে ছিনিয়ে আনে। মুখ্য চরিত্রে আছেন মেঘনা (কোয়েল মল্লিক) যে তার মার অনুপস্থিতি অনুভব করে, প্রিয় গায়ক সিদ্ধার্থ রায় (শিলাজিৎ মজুমদার) এর গানগুলো গুনগুন করে গায় এবং তার বাবার জীবনে নতুন সৎ-মার আবির্ভাবকে মানতে পারে না। সে তার বাগদত্তা শান্তনু (সাহেব চট্টোপাধ্যায় এর কাছ থেকে সম্পর্ক ভেঙে যাওয়ায় ক্ষুব্ধ। সে আত্মহত্যা করার জন্য দোকানে গিয়ে ঘুমের ঔষধ কিনতে যায়। আনন্দ কর (পরমব্রত চট্টোপাধ্যায়) তাকে আত্মহত্যা করা থেকে বিরত করে নিজের তৈরি আত্মহত্যা করার টেনিংয়ের সংস্থা, হেমলক সোসাইটিতে নিয়ে যায়। ঐ স্থানের শিক্ষক-শিক্ষিকারা কীভাবে আত্মহত্যা করতে হয় তা শেখায়। বিচিত্র নামের শিক্ষক-শিক্ষিকারা তাদের নামানুসারে বিভিন্ন কোর্স করায়। মেঘনা ঐ সংস্থায় ক্লাস করতে রাজি হয় এবং বাবা ডঃ বসু (দীপঙ্কর দে)-মা নীহারিকা (রূপা গঙ্গোপাধ্যায়) কে বিদায়-বার্তা পাঠায়। তারা তাদের মেয়েকে খোঁজার চেষ্টা করে কিন্তু পায় না। এদিকে ঐ সোসাইটিতে তিন দিনের কোর্স করেই মেঘনা তার জীবনের প্রতি ভালবাসাকে বুঝতে পারে। আনন্দ তাকে বলে যে প্রকৃতপক্ষে সংস্থাটি মানুষকে জীবনের প্রতি ভালবাসাকে অনুভব করায়। শেষদিনে মেঘনা বলে যে সে আনন্দকে ভালবাসে। তখন আনন্দ জানায় তার 'লিম্ফোসাইটোপেনিয়া' আছে এবং সে আর দুই বছর বাঁচবে। মেঘনা সোসাইটি ত্যাগ করে। ছয়মাস পর মেঘনা ও আনন্দর মধ্যে মিটমাট হয় এবং আনন্দ তার রক্ত-পরিবর্তনের পর বেঁচে যায়। চলচ্চিত্রটি মেঘনার বাগদত্তাকারীর মজার বার্তা দিয়ে শেষ হয় যে সেও মনমরা হয়ে আত্মহত্যা করতে চায় এবং হেমলক সোসাইটিতেই তাকে নেয়া হয়েছে।
সংগীত
চলচ্চিত্রের সংগীত পরিচালনা করেন অনুপম রায়।
গ্রহণ
চলচ্চিত্রটি সমালোচকদের থেকে প্রশংসা লাভ করে। পরমব্রতর সাথে সাথে কোয়েলের চরিত্রের অভিনয়ের প্রশংসাও করা হয়েছে। এখন পর্যন্ত ২১টি পুরস্কার লাভ করে। সৃজিত ও কোয়েল যথাক্রমে পরিচালনা ও অভিনয়ের জন্য শৈলজানন্দ মুখোপাধ্যায় মেমোরিয়াল অ্যাওয়ার্ড লাভ করেন। পরমব্রত সেরা অভিনেতা হিসেবে আনন্দলোক অ্যাওয়ার্ড লাভ করে এবং অনুপম রায় সেরা গানের (এখন অনেক রাত) জন্য আনন্দলোক অ্যাওয়ার্ড লাভ করেন। লিসেনারস চয়েজ বিভাগে মির্চি মিউজিক অ্যাওয়ার্ড ২০১৩-এ এটি সেরা অ্যালবাম ও সেরা গান (এখন অনেক রাত) -এর পুরস্কার লাভ করে। এছাড়াও রূপঙ্কর বাগচী সেরা পুরুষ প্লেব্যাক পুরস্কার লাভ করে। ১৩তম টেলিসিনে অ্যাওয়ার্ডে পরমব্রত বিশেষ জুরি অ্যাওয়ার্ডে অভিনয়ের ও অনুপম রায় সেরা লিরিসিস্ট পুরস্কার লাভ করে। সৃজন সম্মান ২০১৩-এ এটি সেরা চলচ্চিত্র পোস্টারের পুরস্কার পায়। বেঙ্গল ইয়থ অ্যাওয়ার্ড ২০১৩-এ সৃজিত ও অনুপম যথাক্রমে সেরা পরিচালক ও সেরা সংগীত পরিচালক অ্যাওয়ার্ড লাভ করে। অনুপম ইটিভি সঙ্গীত সম্মান ২০১৩-এ সেরা পুরুষ প্লেব্যাক গায়ক (এখন অনেক রাত গান) বিভাগে পুরস্কার লাভ করে। এটি সম্মানিত বিএফজেএ অ্যাওয়ার্ড, ভারতের প্রাচীনতম পুরস্কারের অনুষ্ঠানে সেরা অভিনেত্রী, সেরা অভিনেতা (জুরির চয়েজ), সেরা পুরুষ প্লেব্যাক, সেরা নারী প্লেব্যাক এবং সেরা শিল্প নির্দেশনার পুরস্কার লাভ করে। এটি সেরা লিরিসিস্ট, পুরুষ প্লেব্যাক ও সেরা অভিনেত্রী বিভাগে পুরস্কার লাভ করে।
ক্যাডেট কলেজ কোহাত
ইতিহাস
পশ্চিম পাকিস্তান বিধ্বস্ত সরকারের জাতীয় শিক্ষা বিষয়ক কমিশনের সুপারিশ অনুসরণ করে আরও একটি ক্যাডেট কলেজ প্রদেশের তৃতীয় হিসাবে প্রতিষ্ঠিত করার সিদ্ধান্ত নিয়েছে।
এলাকার জনগণের সামরিক সেবার স্বীকৃতি হিসাবে তৎকালীন জেলা প্রশাসক কোহাত জনাব ফতেহ খান বন্দিয়াল পশ্চিম পাকিস্তানের তৎকালীন গভর্নর প্রয়াত মালিক আমির মুহাম্মদ খান, এইচ.কে.কে.কে অনুরোধ করেছিলেন যে একটি ক্যাডেট কলেজ কোহাতে প্রতিষ্ঠিত হওয়া জরুরী। মিঃ ফতেহ খান কলেজের জন্য   জমি কলেজের জন্য প্রদান করেছিলেন। ১৯৬৪ সালের ১৯ এপ্রিল প্রয়াত মালিক আমির এম খান এই ভিত্তি প্রস্তর স্থাপন করেছিলেন।
ক্যাডেটদের প্রথম ভর্তি ১৯৬৫ সালের এপ্রিলে গৃহীত হয়েছিল। একাডেমিক কাজ শুরু হয়েছিল জিন্নাহ হাউস নামে ৫৮ জন ক্যাডেট এবং একটি বোর্ডিং হাউসের কর্নেল (অবঃ ) ফয়জুল্লাহ খট্টক (প্রয়াত) এর প্রতিষ্ঠাতা অধ্যক্ষ ছিলেন।
অ্যাডমিন ব্লক
ক্যাডেট কলেজ কোহাতে প্রশাসনের একটি বৃহত সংস্থা রয়েছে। প্রশাসনের এই সংস্থার অফিসগুলো অ্যাডমিন ব্লকে রয়েছে। অ্যাডমিন ব্লকের সংলগ্ন অধ্যক্ষের কার্যালয়। অ্যাডমিন ব্লকের নিম্নলিখিত কার্যালয় রয়েছে:
গভর্নরদের বোর্ড
বোর্ড অফ গভর্নর সদস্যগণ  ছিল:
মাল্টিমিডিয়া ব্লক
এতে খুরশীদ ডিজিটাল লাইব্রেরি, একটি কম্পিউটার ল্যাব, একটি অডিও-ভিজ্যুয়াল ল্যাব এবং ই-লার্নিং কার্যক্রমের জন্য বিভিন্ন ব্রেকআউট কক্ষ রয়েছে।
অবকাঠামো
কলেজটি প্রায়     এলাকা জুড়ে অবস্থিত। বিল্ডিংগুলির মধ্যে রয়েছে একাডেমিক ব্লক, অ্যাডমিন ব্লক, মাল্টিমিডিয়া ব্লক, ছয়টি বোর্ডিং হাউস (একাডেমিক ব্লকের চারপাশে অর্ধবৃত্তাকার আকারে ছড়িয়ে পড়া), তিনটি মেস, একটি মসজিদ, একটি জিমনেসিয়াম, একটি ক্যাফেটেরিয়া, একটি সুইমিং পুল, দশ বিছানার হাসপাতাল, ছয়টি ফুটবল মাঠ, সাতটি হকি মাঠ, দুটি ক্রিকেট পিচ, ছয়টি বাস্কেটবল কোর্ট, তিনটি ভলিবল কোর্ট এবং দুটি স্কোয়াশ কোর্ট সহ বেশ কয়েকটি ক্রীড়া ক্ষেত্র। কলেজটিতে শিক্ষকতা ও প্রশাসনিক কর্মচারীদের জন্য আবাসিক থাকার ব্যবস্থা রয়েছে।
গ্রন্থাগার
ক্যাডেট কলেজ কোহাত এর লাইব্রেরিতে "খুরশীদ গ্রন্থাগার" নামে বইয়ের সমৃদ্ধ সংগ্রহ রয়েছে; তৎকালীন অধ্যক্ষ, মির্জা খুরশিদ আনোয়ার বেগের নামে নামকরণ করা হয়েছে। একজন যোগ্য গ্রন্থাগারকের তত্ত্বাবধানে গ্রন্থাগারটি ৫৪২ ক্যাডেট এবং ২৩০ কলেজ কর্মচারীদের জন্য পরিষেবা সরবরাহ করছে। গ্রন্থাগারের মোট সংগ্রহ ইসলামী, রেফারেন্স, কম্পিউটার, ইতিহাস, বিজ্ঞান এবং আর্টস বই সহ ৩০,০০০ বই রয়েছে। একইভাবে সর্বশেষ তথ্য সরবরাহ করতে এবং জাতীয় ও আন্তর্জাতিক স্তরের ক্যাডেট, ইংরেজি ও উর্দু ম্যাগাজিন, জার্নাল, হজম, সংবাদপত্র ইত্যাদির ইংরেজি ভাষার উন্নয়নের জন্যও গ্রন্থাগারের জন্য সাবস্ক্রাইব করা হয়েছে। ক্যাডেটদের শেখার আধুনিক কৌশলগুলির সাথে পরিচিত করার জন্য সর্বশেষ সরঞ্জাম সহ একটি অডিও-ভিজ্যুয়াল গ্রন্থাগার স্থাপন করা হয়েছে।
মসজিদ
কলেজটিতে একটি প্রশস্ত ও সুন্দর মসজিদ রয়েছে। সম্প্রতি এটি সংস্কার করা হয়েছে। এক হাজারেরও বেশি লোক মসজিদ মসজিদে প্রার্থনা/একসাথে থাকতে পারেন।
হাসপাতাল
কলেজটিতে একটি বিশ-শয্যা বিশিষ্ট হাসপাতাল রয়েছে এবং বিশেষ ক্ষেত্রে দুটি বিচ্ছিন্ন কক্ষ রয়েছে। দু'জন সরবরাহকারীর সহায়তায় একজন পূর্ণকালীন মেডিকেল অফিসার ক্যাডেটদের স্বাস্থ্যের দেখাশোনা করেন। কলেজ হাসপাতালের নিজস্ব একটি অ্যাম্বুলেন্স রয়েছে। ক্যাডেটগণকে পাশাপাশি চিকিত্সার জন্য সিএমএইচ কোহাত রেফার করা হয়। সেনাবাহিনীর মেডিকেল কর্পস থেকে অবসরপ্রাপ্ত মেজর ডাঃ নবাব জাদা বর্তমানে কলেজ হাসপাতালের সিনিয়র মেডিকেল অফিসার। কেডেটস হেলথের যত্ন নেওয়ার ক্ষেত্রে যথেষ্ট দক্ষ এমন দুজন চিকিৎসক সহকারী দ্বারা যাকে সহায়তা করা হয়।
মেস/ডাইনিং হল
ক্যাডেটদের প্রয়োজনে তিনটি মেস ক্যাটারিং রয়েছে। মেসিং অফিসার মেসের কাজ তদারকি করে। ক্যাটারার শুকনো এবং তাজা খাবার সংগ্রহ ও সরবরাহের দেখাশোনা করে। বেশ কয়েকটি ফলের সাথে সুষম এবং পুষ্টিকর খাদ্য সরবরাহের জন্য প্রচেষ্টা করা হয়। খাবারের মধ্যে প্রাতঃরাশ, প্রাতঃরাশের সময় দুধ, বিরতির সময় সতেজতা, মধ্যাহ্নভোজ, সন্ধ্যা চা এবং রাতের খাবার অন্তর্ভুক্ত। সম্প্রতি ডাইনিং হলটি বাড়ানো হয়েছে।
কলেজ সংগীত
বিখ্যাত কবি আহমদ ফরাজ কলেজ সংগীত লিখেছেন যা কেবল সোমবার সকালে সমাবেশে গাওয়া হয়।
কিউটব্রাউজার
কিউটব্রাউজার (qutebrowser) গ্নু/লিনাক্স, মাইক্রোসফট উইন্ডোজ, কিছু বিএসডি অপারেটিং সিস্টেম এবং ম্যাকওএসের জন্যে ভিম-স্টাইল কিবাইন্ডিং ও মিনিমাল গ্রাফিক্যাল ইউজার ইন্টারফেস-সংবলিত একটি ওয়েব ব্রাউজার। এটি পরিপূর্ণ কীবোর্ড-চালিত, যেটি ভিমপেরাটর ও ডিডব্লিউবি থেকে অনুপ্রেরণা পেয়েছে। এটি ডাকডাকগোকে ডিফল্ট অনুসন্ধান ইঞ্জিন হিসেবে ব্যবহার করে। ফেডোরা ও আর্চের মত লিনাক্স ডিস্ট্রিবিউশনের ন্যাটিভ রিপোজিটরিতে এ ব্রাউজার রয়েছে।
ফ্লোরিয়ান ব্রুহিন কিউটব্রাউজারের উন্নয়ন করেছেন, যার জন্যে তিনি ২০১৬ সালে সিএইচ ওপেন সোর্স পুরস্কার লাভ করেন।
লাল চাকা (সাহিত্য)
দ্যা রেড হুইল (Красное колесо, Krasnoye koleso) বা লাল চাকা রুশ লেখক আলেক্সান্দ্র্‌ সলজেনিৎসিন এর সিরিজ ঐতিহাসিক উপন্যাস। রাশিয়ায় রাজতন্ত্রের পতন এবং সোভিয়েত ইউনিয়নের উত্থানপর্ব এই সিরিজের মূল উপজীব্য।
সলজেনিৎসিনের বয়ান অনুসারে, তিনি ১৯৩৮ সালে এরকম কিছু লেখার চিন্তা করেন এবং ১৯৪৪ সালে যখন তিনি পূর্ব প্রুশিয়ায় লাল ফৌজের একটি দঙ্গলকে নেতৃত্ব দিচ্ছিলেন, তখন থেকেই তিনি সিরিজের প্রথম উপন্যাস আগস্ট ১৯১৪-এর জন্য তথ্য সংগ্রহ করতে শুরু করেন। এর বিষয়বস্তু ছিলো রাশিয়ার অবস্থান থেকে প্রথম বিশ্বযুদ্ধের ভয়ংকর সূত্রপাত। মজার বিষয়, আগস্ট ১৯১৪ উপন্যাসটির পটভূমি বহুলাংশে প্রুশিয়াতেই বিস্তৃত। এর অনেক পরে, ১৯৬৯ এ এসে তিনি শেষমেশ উপন্যাসটি লিখতে বসেন।
"আগস্ট ১৯১৪" শেষ হয় ১৯৭০ সালে। প্রকাশের জন্য উপন্যাসটিকে সোভিয়েত প্রকাশনা কেন্দ্রে পাঠানো হয়, কিন্তু 'ঈশ্বর' শব্দের ব্যবহার নিয়ে দ্বন্দ্বের জেরে তারা উপন্যাসটি প্রত্যাখান করে। তখন উপন্যাসটি প্যারিসের ওয়াইএমসিএ প্রকাশনা থেকে প্রকাশিত হয়। প্রথমে সোলেনিতসিন বিষয়টি জানতেন না, কিন্তু যখনি তিনি জানতে পান, তখনি তার সম্মতি জানান।
এরপর ১৯৭৪ সালে সলজেনিৎসিনের নাগরিকত্ব কেড়ে নেওয়া এবং তাকে নির্বাসন দেওয়া হলে, তার স্ত্রী এবং অন্যান্য শুভাকাঙ্ক্ষীরা তার পাণ্ডুলিপি এবং কাগজপত্র সোভিয়েত থেকে পশ্চিমে পাঠিয়ে দেন। নির্বাসনে থেকেই সোলেতসিন তার উপন্যাসের কাজ করতে থাকেন।
সিরিজে এখন পর্যন্ত প্রকাশিত উপন্যাসগুলি হলো-
১৯৭০-এ প্রথম খণ্ড রচনার সময় লেখকের পরিকল্পনা ছিলো সিরিজটিতে ১৯২০ এর দশকের মধ্যভাগ পর্যন্ত নিয়ে আসা, নিদেনপক্ষে ১৯২২ পর্যন্ত, যখন সোভিয়েত ইউনিয়ন মোটামুটি শক্ত খুঁটিতে দাঁড়িয়ে গিয়েছিলো এবং যখন শারীরিক অসুস্থতাজনিত কারণে লেনিনকে ক্ষমতা ছাড়তে হয়েছিলো।
১৯১৭ পেরিয়ে উপন্যাসের গতিবিস্তৃতি থেকে ধারণা করা হয় লেখক এই সিরিজে সোভিয়েত লেবার ক্যাম্পের সেই কথাগুলোই বলতে চেয়েছেন,যেগুলি তিনি তার পূর্ববর্তী গবেষণাধর্মী বই দা গুলাগ আর্কিপেলাগোতে বলতে পারেন নি। আরেকটি যুক্তিসংগত অনুমান এই যে, সোলেনিতসিন ১৯২১ সালে তাম্বোভের কৃষক বিদ্রোহের মতো গৃহযুদ্ধ চলাকালে দমন-পীড়নের ঘটনাগুলিকে সামনে আনতে চেয়েছেন। আগস্ট ১৯১৪'র ১৯৮৪ সালের সংস্করণে এরকম কিছু এলাকা নির্দিষ্ট করা ছিলো, যে এলাকাগুলো সম্পর্কে আরো ঐতিহাসিক তথ্য ও ছবির খোঁজ করছিলেন লেখক।
এক অজ্ঞাতনামা দাতার অর্থায়নে মহাকাব্যিক বিস্তৃতির উপন্যাস সিরিজটি প্রথমবারের মতো ইংরেজিতে প্রকাশিত হচ্ছে।
নরসিংদী সদর উপজেলা
নরসিংদী সদর বাংলাদেশের নরসিংদী জেলার অন্তর্গত একটি উপজেলা। এই এলাকাটি ১৪টি ইউনিয়ন ও ২টি পৌরসভা নিয়ে গঠিত।
অবস্থান ও আয়তন
মেঘনা, শীতলক্ষ্যা, আড়িয়াল খাঁ ও পুরাতন ব্রহ্মপুত্র নদের তীরবর্তী এ জেলা ২৩° ৪৬’ হতে ২৪° ১৪’ উত্তর অক্ষরেখা এবং ৯০°৩৫’ ও ৯০°৬০’ পূর্ব দ্রাঘিমার মধ্যে অবস্থিত। এ জেলার উত্তরে পলাশ উপজেলা, শিবপুর উপজেলা ও রায়পুরা উপজেলা, পূর্বে ব্রাহ্মণবাড়িয়া জেলার বাঞ্ছারামপুর উপজেলা ও রায়পুরা উপজেলা, দক্ষিণে নারায়ণগঞ্জ জেলার আড়াইহাজার উপজেলা, পশ্চিমে পলাশ উপজেলা ও নারায়ণগঞ্জ জেলার রূপগঞ্জ উপজেলা।
প্রশাসনিক এলাকা
মেঘনা, শীতলক্ষ্যা, আড়িয়ালখাঁ ও পুরাতন ব্রক্ষ্মপুত্র নদীর তীর বিধৌত প্রাচীন সভ্যতা ও ঐতিহ্যে লালিত জেলাটির নাম নরসিংদী। উন্নত যোগাযোগ ব্যবস্থা ও অবস্থানগত কারণে এ জেলা কৃষি, শিল্প, অর্থনীতি, ক্রীড়া ও সংস্কৃতিতে এক সমৃদ্ধ জেলা হিসাবে আত্মপ্রকাশ করেছে। এ জেলা ২৩° ৪৬’ হতে ২৪° ১৪’ উত্তর অক্ষরেখা এবং ৯০°৩৫’ ও ৯০°৬০’ পূর্ব দ্রাঘিমার মধ্যে অবস্থিত। এ জেলার উত্তরে কিশোরগঞ্জ, পূর্বে ব্রাহ্মণবাড়িয়া, দক্ষিণে নারায়ণগঞ্জ ও ব্রাহ্মণবাড়িয়া এবং পশ্চিমে গাজীপুর জেলা অবস্থিত।
ইতিহাস
এর রয়েছে এক গৌরবময় প্রাচীন ইতিহাস। সম্প্রতি জেলার বেলাব উপজেলাধীন উয়ারী-বটেশ্বর এলাকায় অসম রাজার গড় নামক স্থানে প্রায় তিন হাজার বছরের প্রাচীন সভ্যতার সন্ধান পাওয়া গেছে। এছাড়া এ জেলার রয়েছে গৌরবময় মুক্তিযুদ্ধের ইতিহাস। ১৯৭১ সালের মহান মুক্তিযুদ্ধের সূচনালগ্নে ঢাকার বাইরে প্রথম হানাদার পাকিস্তানি বাহিনীকে এ জেলার পাঁচদোনা নামক স্থানে মুক্তিযোদ্ধারা প্রবলভাবে প্রতিরোধ করে এবং শুরু হয় যুদ্ধ। এ যুদ্ধে আহত হন কয়েকজন মুক্তিযোদ্ধা। হানাদার পাকিস্তানি বাহিনীর একটি সাজোয়া যান ধ্বংস হয়। হতাহত হয় বেশ কিছু পাকিস্তানি সৈন্য। ১৯৬৯ এর গণঅভ্যুত্থানের নায়ক শহীদ ‌‌আসাদ, মুক্তিযুদ্ধের বীরশ্রেষ্ঠ খেতাবপ্রাপ্ত ফ্লাইট লে: মতিউর রহমান, বরেণ্য কবি শামসুর রাহমান, সাহিত্যিক, প্রাবন্ধিক ও সমালোচক ড.আলাউদ্দি আল আজাদ, পবিত্র কুরআনের প্রথম বাংলা অনুবাদক গিরিশ চন্দ্র সেন এ জেলারই সন্তান।
অর্থনীতি
আধুনিক শিল্প ও বাণিজ্যে সমৃদ্ধ বর্তমান নরসিংদী জেলার রয়েছে ক্ষুদ্র তাঁত শিল্পের গৌরবময় অতীত ইতিহাস। প্রায় একশত বছর পূর্বে এ অঞ্চলে ছোট ছোট তাঁত শিল্প গড়ে উঠে। স্বাধীনতা লাভের পর এই তাঁত শিল্প আধুনিকতার ধারায় অগ্রসর হয়ে বর্তমানে (টেক্সটাইল, ডাইং ও প্রিন্টিং, নিটিং) পোশাক শিল্পে অত্যন্ত সমৃদ্ধ জেলা হিসাবে সুপ্রতিষ্ঠিত হয়েছে। এর পাশাপাশি অন্যান্য শিল্প কারখানা যথা: পাটকল, সার কারখানা, বিদ্যুৎ উৎপাদন কেন্দ্র, কাগজ কল, চিনি কল, শুকনা ও তরল খাদ্য দ্রব্যের কারখানা (প্রাণ ফুডস) ইত্যাদিতে এ জেলা বহু পূর্ব হতেই সমৃদ্ধ। পাকিস্তানের গোড়ার দিকে এ অঞ্চলে ০৬ টি পাটকল প্রতিষ্ঠিত হয়। এ জেলায় ০২ টি ইউরিয়া সার কারখানা রয়েছে। বর্তমান সময়ে বাংলাদেশে প্রায় এক-তৃতীয়াংশ বিদ্যুৎ এ জেলার ঘোড়াশালে উৎপন্ন হচ্ছে। এ জেলায় উৎপাদিত বিপুল পরিমাণ কৃষিপণ্য স্থানীয় অর্থনীতিতে বিরাট ভূমিকা রাখছে। উৎপাদিত বিপুল পরিমাণ কৃষিপণ্য রাজধানীসহ সারা দেশের চাহিদার অংশ বিশেষ জোগান দিয়ে থাকে। ইতোমধ্যে এ জেলা উৎপাদিত কৃষিপণ্যের মাধ্যমে কৃষিশিল্প বিকাশের সম্ভাবনাময় অঞ্চল হিসাবে বিবেচিত হচ্ছে। ১৯৮৫-৯০ সালে বাংলাদেশে জেলাভিত্তিক শিল্পনগরী উন্নয়ন পরিকল্পনার আওতায় নরসিংদী জেলার শিবপুর উপজেলায় পুটিয়া ইউনিয়নের কারারচর গ্রামে প্রায় ১৫ একর ভূমির উপর স্থাপিত হয় বিসিক শিল্পনগরী। এখানে মোট শিল্প কারখানার সংখ্যা ৭০টি। আরও ২০ টি শিল্প কারখানা নির্মাণের অপেক্ষায় রয়েছে। ব্যবসা-বাণিজ্যের ক্ষেত্রেও নরসিংদী জেলার সুপরিচিতি রয়েছে। প্রাচ্যের ম্যানচেষ্টার হিসাবে খ্যাত কাপড়ের প্রাচীন পাইকারী বাজার "বাবুরহাট" নরসিংদী সদরে অবস্থিত। কালের বিবর্তনে বর্তমানে গ্রামের নাম অনুসারে সেকেরচর বাজার নামে পরিচিতি লাভ করেছে। বিভিন্ন ধরনের শাড়ী, থান কাপড়, বেড সীট/বেড কভার, লেপ তোষকের কাপড়, চাদর ইত্যাদি প্রস্তুত, প্রক্রিয়াজাতকরণ, পাইকারী বিক্রয় ও বিদেশে রপ্তানির মাধ্যমে প্রচুর বৈদেশিক মুদ্রা অর্জন করে নরসিংদী জেলা বাংলাদেশের জাতীয় অর্থনীতিতে গুরুত্বপূর্ণ ভূমিকা রাখছে।
তথ্যব্যবস্থা বিজ্ঞান
থাম্ব|তথ্যবিজ্ঞানের একটি অনুষদ ব্যবহারিক দৃষ্টিকোণ থেকে তথ্যব্যবস্থা বিজ্ঞান (Informatics) বলতে যে মানবনির্মিত যান্ত্রিক পরিগণন ব্যবস্থাসমগ্র (কম্পিউটিং সিস্টেমস) ব্যবহার করে কোনও বৈজ্ঞানিক বা পেশাগত ক্ষেত্র থেকে ইলেকট্রনীয় যন্ত্রপাতি ও কম্পিউটারভিত্তিক তথ্যপ্রযুক্তির সহায়তায় প্রতিনিয়ত অর্জিত-সংগৃহীত-উৎপাদিত ও  উপাত্তাধারে (ডাটাবেস) রক্ষিত বিপুল পরিমাণ উপাত্ত, তথ্য ও জ্ঞান অধ্যয়ন, মূল্যায়ন, প্রক্রিয়াজাতকরণ, শ্রেণীবদ্ধকরণ, সংরক্ষণ, রক্ষণাবেক্ষণ, দ্রুত স্থানান্তরণ, উদ্ধরন ও বিশ্লেষণ করা হয় এবং ঐ ব্যবস্থাসমগ্রের সাথে আন্তঃক্রিয়াশীল বিভিন্ন শ্রেণীর মানব ব্যবহারকারীদের কাছে ঐসব তথ্য-উপাত্ত দক্ষতার সাথে ও কার্যকারীভাবে বিতরণ ও উপস্থাপন করা হয়, সেই ব্যবস্থাসমগ্রের নকশা, গঠনকাঠামো ও আচরণ কীরকম হয় ও এর ভেতরে মানব ও যন্ত্রের আন্তঃক্রিয়া কীভাবে ঘটে, এ সবকিছুকে অধ্যয়নকারী বিজ্ঞানকে বোঝানো হয়। তথ্যব্যবস্থা বিজ্ঞানে মানুষ, তথ্য ও প্রযুক্তি (বিশেষত যান্ত্রিক পরিগণন বা কম্পিউটিং প্রযুক্তি) - এই তিনের মেলবন্ধন ঘটেছে। তথ্যব্যবস্থা বিজ্ঞানের উদ্দেশ্য বা লক্ষ্য হল যান্ত্রিক পরিগণন প্রযুক্তির সহায়তা নিয়ে তথ্যের সর্বোত্তম ব্যবহার নিশ্চিত করা, যাতে তা মানুষের সর্বোচ্চ উপকারে আসে। এই সংজ্ঞা অনুযায়ী তথ্যব্যবস্থা বিজ্ঞানের সাথে যান্ত্রিক পরিগণন বিজ্ঞান তথা কম্পিউটার বিজ্ঞানের ঘনিষ্ঠ সম্পর্ক আছে। একই কারণে তথ্য বিজ্ঞান ও তথ্যব্যবস্থা বিজ্ঞানের মধ্যে সূক্ষ্ম পার্থক্য রয়েছে। তথ্য বিজ্ঞান ক্ষেত্রটিতে আরও বৃহত্তর দৃষ্টিকোণ থেকে তথ্যের প্রকৃতি ও আচরণ নিয়ে গবেষণা করা হয়, যার সাথে ইলেকট্রনীয় ও কম্পিউটার ব্যবস্থা ছাড়াও গণিত, যুক্তিবিজ্ঞান, ভাষাবিজ্ঞান, মনোবিজ্ঞান, সঙ্কেতবিজ্ঞান, চিত্রলৈখিক শিল্পকলা, পরিচালন বিদ্যা, যোগাযোগ বিদ্যা, ব্যবস্থাপনা, ইত্যাদি বিভিন্ন শাস্ত্রের সম্পর্ক আছে।
কোন্‌ বৈজ্ঞানিক ক্ষেত্র বা পেশাগত ক্ষেত্রের উপর প্রযুক্ত হচ্ছে, তার উপরে ভিত্তি করে বিভিন্ন ধরনের তথ্যব্যবস্থা বিজ্ঞান রয়েছে। যেমন জৈবিক তথ্যগুলির জন্য জৈব তথ্যব্যবস্থা বিজ্ঞান, চিকিৎসাগত তথ্যের জন্য চিকিৎসা তথ্যব্যবস্থা বিজ্ঞান, জনস্বাস্থ্যগত তথ্যের জন্য জনস্বাস্থ্য তথ্যব্যবস্থা বিজ্ঞান, স্নায়বিক জৈব তথ্যের জন্য স্নায়ু তথ্যব্যবস্থা বিজ্ঞান, ভূতাত্ত্বিক তথ্যাবলির জন্য ভূ-তথ্যব্যবস্থা বিজ্ঞান এবং রাসায়নিক যৌগ ও বিক্রিয়া সংক্রান্ত তথ্যাবলির জন্য রাসায়নিক তথ্যব্যবস্থা বিজ্ঞান রয়েছে।
আবার তাত্ত্বিক দৃষ্টিকোণ থেকে তথ্যব্যবস্থা বিজ্ঞানের আরেকটি বৃহৎ পরিসরের সংজ্ঞা আছে, যাতে উপরোল্লিখিত যান্ত্রিক পরিগণন বিজ্ঞানের (কম্পিউটার বিজ্ঞান) পাশাপাশি ধীবিজ্ঞান ও কৃত্রিম বুদ্ধিমত্তা নামের জ্ঞানের শাখাগুলিও অন্তর্ভুক্ত। যান্ত্রিক পরিগণন বিজ্ঞানের উদ্দেশ্য হল তথ্যকে প্রক্রিয়াজাত করার উদ্দেশ্যে প্রকৌশলের সাহায্যে নির্মিত যান্ত্রিক পরিগণন ব্যবস্থার (কম্পিউটিং ব্যবস্থা) নকশাকরণ এবং এর কাঠামো ও আচরণের তাত্ত্বিক গবেষণা। আবার, প্রকৃতিতে প্রাপ্ত জৈব ব্যবস্থাগুলিতে সঞ্চিত বিভিন্ন জটিল তথ্যব্যবস্থাগুলির কাঠামো, সংগঠন, এগুলির ভেতরে তথ্যের প্রক্রিয়াজাতকরণ, রূপান্তর, প্রবাহ ও পরিবেশের সাথে জৈব ব্যবস্থাগুলির যোগাযোগ ধীবিজ্ঞানে অধ্যয়ন করা হয়। অন্যদিকে প্রকৃতিতে স্বাভাবিকভাবে সৃষ্ট তথ্যব্যবস্থাগুলিকে অনুকরণ করে এগুলির সদৃশ কৃত্রিম যান্ত্রিক তথ্যব্যবস্থা নকশা করার ব্যাপারটি কৃত্রিম বুদ্ধিমত্তা (যান্ত্রিক শিখন) ক্ষেত্রের সাথে সম্পর্কিত। কৃত্রিম বুদ্ধিমত্তা এভাবে জৈবিক তথ্যব্যবস্থা ও যান্ত্রিক পরিগণন ব্যবস্থার মধ্যে যোগসূত্র হিসেবে কাজ করে। তাত্ত্বিক দৃষ্টিকোণ থেকে দৃষ্ট তথ্যব্যবস্থা বিজ্ঞানে উপরের এই তিনটি ক্ষেত্রের ভিত্তিমূলে তথ্যের গঠন-কাঠামো ও প্রক্রিয়াসমূহের যে মৌলিক ধারণাগুলি বিদ্যমান, সেগুলির তুলনামূলক গবেষণা করা হয় এবং সেখান থেকে একটি অভিন্ন বৈজ্ঞানিক পরিকাঠামো নির্মাণ করার চেষ্টা করা হয়। এই গবেষণা ভবিষ্যতে মানবজাতির বিভিন্ন সমস্যার সমাধানে ও মানবজীবনের মানোন্নয়নে বিরাট ভূমিকা রাখতে পারে। এমনকি "জীবন কী" ও "মন কী?"-র মতো মৌলিক বৈজ্ঞানিক ও দার্শনিক প্রশ্নগুলির উত্তর খুঁজে পেতেও এই গবেষণা সহায়ক হতে পারে।
পরিভাষা
• অধ্যয়ন - study
• অর্জিত - acquired
• ইলেকট্রনীয় - electronic
• উৎপাদিত - generated
• উদ্ধরণ - retrieval
• উপস্থাপন - presentation
• উপাত্ত - data
• কৃত্রিম বুদ্ধিমত্তা - artificial intelligence
• চিকিৎসাগত তথ্য - medical information
• জনস্বাস্থ্য তথ্যব্যবস্থা বিজ্ঞান - public health informatics
• জৈব তথ্যব্যবস্থা বিজ্ঞান - bioinformatics
• জৈব ব্যবস্থা - organic system
• জৈবিক তথ্য - biological information
• জ্ঞান - knowledge
• তথ্য - information
• তথ্যের গঠন-কাঠামো - structure of information
• তথ্যের রূপান্তর - transformation of information
• ধীবিজ্ঞান - cognitive science
• প্রক্রিয়াজাতকরণ - processing
• বিতরণ - dissemination
• বিশ্লেষণ - analysis
• বৈজ্ঞানিক ক্ষেত্র - Scientific field
• ভূতাত্ত্বিক তথ্য - geological data
• ভূ-তথ্যব্যবস্থা বিজ্ঞান - geoinformatics
• মূল্যায়ন - evaluation
• মৌলিক ধারণা - fundamental concept
• যান্ত্রিক পরিগণন প্রযুক্তি - computing technology
• যান্ত্রিক পরিগণন ব্যবস্থাসমগ্র - computing systems
• রাসায়নিক তথ্যব্যবস্থা বিজ্ঞান - chemoinformatics
• শ্রেণীবদ্ধকরণ - classification
• সংগৃহীত - collected
• সংরক্ষণ - storage
• স্থানান্তরণ - transfer
• স্নায়বিক জৈব তথ্য - neurobiological data
• স্নায়বিক তথ্যব্যবস্থা বিজ্ঞান - neuroinformatics
মার্ভেল সায়েন্স স্টোরিজ
সংযোগ=//upload.wikimedia.org/wikipedia/commons/thumb/1/15/Marvel_science_stories_193904-05.jpg/220px-Marvel_science_stories_193904-05.jpg|alt=|থাম্ব| এপ্রিল-মে ১৯৩৯ সংখ্যার প্রচ্ছদ; নরম্যান সৌন্দর্স এর প্রছদ করেন। মার্ভেল সায়েন্স স্টোরিজ ছিল একটি আমেরিকান পাল্প ম্যাগাজিন যা দুটি পৃথক রানে মোট পনেরটি সংখ্যার জন্য চলে, উভয়ই রবার্ট ও এরিসম্যান দ্বারা সম্পাদিত। প্রথম রানের জন্য প্রকাশক ছিল পোস্টাল পাবলিকেশন্স, এবং দ্বিতীয় রান ওয়েস্টার্ন পাবলিশিং দ্বারা প্রকাশিত হয়েছিল; দুটি কোম্পানিই আব্রাহাম এবং মার্টিন গুডম্যানের মালিকানাধীন ছিল। প্রথম সংখ্যাটি আগস্ট ১৯৩৮ তারিখে ছিল, এবং জেনারের জন্য স্বাভাবিকের চেয়ে বেশি যৌন বিষয়বস্তু সহ গল্পগুলি বহন করে, যার মধ্যে হেনরি কুটনারের বেশ কয়েকটি গল্প রয়েছে, তার নিজের নামে এবং ছদ্মনামেও । প্রতিক্রিয়া সাধারণত নেতিবাচক ছিল, একজন পাঠক কুটনারের গল্প "দ্য টাইম ট্র্যাপ" কে "ট্র্যাশ" হিসাবে উল্লেখ করেছিলেন। "মার্ভেল" শব্দটি সমন্বিত বেশ কয়েকটি শিরোনামের মধ্যে এটিই প্রথম, এবং পরের বছর একই স্থিতিশীল থেকে মার্ভেল কমিক্স এসেছিল।
প্রকাশনার ইতিহাস
সংযোগ=//upload.wikimedia.org/wikipedia/commons/thumb/3/3e/Cover_of_Marvel_Stories_November_1940.jpg/220px-Cover_of_Marvel_Stories_November_1940.jpg|বাম|থাম্ব| নভেম্বর ১৯৪০ সংখ্যার প্রচ্ছদ; জে .ডব্লিউ. স্কট দ্বারা শিল্প যদিও বিজ্ঞান কল্পকাহিনী (এসএফ) ১৯২০-এর দশকের আগে প্রকাশিত হয়েছিল, তবে ১৯২৬ সালে হুগো গার্নসব্যাক দ্বারা প্রকাশিত একটি পাল্প ম্যাগাজিন অ্যামেজিং স্টোরিজ-এর আবির্ভাব না হওয়া পর্যন্ত এটি পৃথকভাবে বাজারজাত করা ঘরানায় একত্রিত হতে শুরু করে নি। ১৯৩১ সালের পর, যখন মিরাকল সাইন্স অ্যান্ড ফ্যান্টাসি ষ্টোরিস চালু করা হয়, তখন বেশ কয়েক বছর ধরে কোনও নতুন এসএফ ম্যাগাজিন প্রকাশিত হয়নি। ১৯৩৬ সালে আব্রাহাম এবং মার্টিন গুডম্যান, দুই ভাই, যারা একাধিক বাণিজ্যিক নাম সহ একটি প্রকাশনা সংস্থার মালিক ছিলেন, তারা কা-জার, কিছু বর্ডারলাইন এসএফ কন্টেন্ট সহ একটি অনুকরণ টারজান ম্যাগাজিন চালু করেছিলেন। এটি তিনটি বিষয়ের জন্য স্থায়ী হয়েছিল, যার শেষ সংখ্যাটি জানুয়ারী ১৯৩৭ তারিখে ছিল  এই প্রান্তিক এসএফ ম্যাগাজিন ছাড়াও, ১৯৩৭ সালে গুডম্যানরা বেশ কয়েকটি "অদ্ভুত-হুমকি" পাল্প প্রকাশ করতে শুরু করে। এগুলি ছিল "যৌনতা এবং দুঃখবাদ" অন্তর্ভুক্ত করার জন্য পরিচিত পাল্প ম্যাগাজিনের একটি ধারা, যার কাহিনীগুলি মহিলাদের বিপদে ফেলেছিল, সাধারণত একটি হুমকির কারণে যা অতিপ্রাকৃত বলে মনে হয়েছিল তবে শেষ পর্যন্ত এটি একটি মানব খলনায়কের কাজ হিসাবে প্রকাশিত হয়েছিল। গুডম্যানদের শিরোনামছিল ডিটেকটিভ শর্ট স্টোরিজ, যা ১৯৩৭ সালের আগস্টে চালু হয়েছিল, এবং মিস্ট্রি টেলস, যা ১৯৩৮ সালের মার্চ মাসে তার প্রথম সংখ্যা প্রকাশ করেছিল। এগুলি রবার্ট ও. এরিসম্যান দ্বারা সম্পাদিত মার্ভেল সায়েন্স স্টোরিজ দ্বারা অনুসরণ করা হয়েছিল, যা একটি অদ্ভুত-হুমকি সজ্জা হওয়ার উদ্দেশ্যে ছিল না, বরং একটি এসএফ ম্যাগাজিন ছিল। গুডম্যানের ম্যাগাজিনের পোর্টফোলিওর "লিঙ্গ এবং স্যাডিজম" দিকের প্রভাব স্পষ্ট ছিল, তবে: লেখকদের কখনও কখনও তাদের গল্পগুলিতে এসএফ-এ স্বাভাবিকের চেয়ে বেশি যৌনতা যুক্ত করতে বলা হয়েছিল। এই প্রথম কোন গুডম্যান প্রকাশনার শিরোনামে 'মার্ভেল' শব্দটি ব্যবহার করা হয়। এটি অন্যান্য শিরোনামগুলিতে ব্যবহার করা হয়েছিল, বিশেষ করে পরের বছর মার্ভেল কমিকস। শব্দটি বিজ্ঞাপনদাতাদের মার্ভেল হোম ইউটিলিটি এবং মার্ভেল মিস্ট্রি অয়েলের কাছে আবেদন করার জন্য বেছে নেওয়া হতে পারে, অথবা এটি হতে পারে যে মার্টিন গুডম্যান নামটি পছন্দ করেছিলেন কারণ এটি তার নিজের অনুরূপ ছিল।
১৯৪১ সালের এপ্রিলের সংখ্যার সাথে ম্যাগাজিনটি প্রকাশনা বন্ধ করে দেয়, কিন্তু ১৯৫০ সালে গুডম্যানরা এটিকে পুনরুজ্জীবিত করার একটি সুযোগ দেখেছিল যখন বিজ্ঞান কথাসাহিত্য পত্রিকাগুলিতে একটি নতুন বুম শুরু হয়েছিল। এরিসম্যান এখনও গুডম্যানদের জন্য কাজ করছিলেন, এবং ম্যাগাজিনের নতুন সংস্করণের সম্পাদকীয় পরিচালক হিসাবে তালিকাভুক্ত ছিলেন, তবে বেশিরভাগ সম্পাদকীয় কাজ ড্যানিয়েল কিস দ্বারা করা হয়েছিল, যাকে ১৯৫১ সালের বিষয়গুলিতে "সম্পাদকীয় সহযোগী" হিসাবে কৃতিত্ব দেওয়া হয়েছিল। মার্ভেল সায়েন্স স্টোরিজের নতুন অবতারের প্রথম সংখ্যাটি ১৯৫০ সালের নভেম্বরমাসে প্রকাশিত হয়েছিল। দুটি সংখ্যার পরে এরিসম্যান ম্যাগাজিনটিকে একটি ডাইজেস্ট ফর্ম্যাটে স্যুইচ করেছিলেন, তবে ১৯৫২ সালের মে মাসের চূড়ান্ত সংখ্যাটি আবারও একটি সজ্জা ছিল। যুদ্ধ-পরবর্তী ইস্যুগুলিতে আর্থার সি ক্লার্ক, আসিমভ, রিচার্ড ম্যাথসন, উইলিয়াম টেন, জ্যাক ভ্যান্স এবং লেস্টার ডেল রে সহ সুপরিচিত লেখকদের গল্প ছিল, তবে গল্পগুলি কেবল গড় মানের ছিল। মার্চেসানির মতে, এরিসম্যান এবং কেইস প্রাক-যুদ্ধের মার্ভেল টেলসে প্রকাশিত উপাদানগুলিতে উন্নতি করতে সক্ষম হয়েছিল, তবে সেই দিনগুলি থেকে ক্ষেত্রটি আরও পরিশীলিত হয়ে উঠেছিল এবং মার্ভেল টেলসের কাছে বিক্রি হওয়া লেখকরা এখন অন্য কোথাও তাদের সেরা কাজ প্রকাশ করছেন। উইলিয়াম নোলসের ১৯৬০ সালের প্লেবয় প্রবন্ধটি পাল্প যুগের উপর, "স্লাইম গডের মেয়েরা", ছিল, আসিমভ বলেছিলেন, বেশিরভাগই মার্ভেলের উপর ভিত্তি করে।
গ্রন্থাবলীর বিবরণ
প্রথম ক্রমানুসারে নয়টি বিষয় ছিল, ছয়টি সংখ্যার একটি ভলিউমে এবং তিনটি সংখ্যার দ্বিতীয় ভলিউমে। প্রথম দৌড়ের সমস্ত সমস্যাপাল্প ফর্ম্যাটে ছিল এবং এর দাম ছিল ১৫ সেন্ট। প্রথম চারটি সংখ্যা ছিল ১২৮ পৃষ্ঠার। এর পরের পাঁচটি ছিল ১১২ পৃষ্ঠার। এর শিরোনাম ছিল পাঁচটি বিষয়ের জন্য মার্ভেল সায়েন্স স্টোরিজ, তারপর মার্ভেল টেলস দুটি বিষয়ের জন্য, এবং তারপর মার্ভেল স্টোরিজ প্রথম রানের শেষ দুটি বিষয়ের জন্য। প্রথম সিরিজের প্রকাশককে প্রথম চারটি সংখ্যার জন্য শিকাগোর পোস্টাল পাবলিকেশনস এবং নিউ ইয়র্ক ও শিকাগোর ওয়েস্টার্ন পাবলিশিং হিসাবে তালিকাভুক্ত করা হয়েছিল; উভয় ক্ষেত্রেই এর মালিক ছিলেন মার্টিন এবং আব্রাহাম গুডম্যান। নির্ধারিত সময়সূচীটি দ্বিমাসিকভাবে ছিল তবে এটি কখনই অর্জন করা হয়নি। সম্পাদক ছিলেন রবার্ট ও এরিসম্যান। পত্রিকাটির দ্বিতীয় অবতারটি ১৯৫০ সালের নভেম্বরে শুরু হওয়া আরও নিয়মিত ত্রৈমাসিক সময়সূচীতে ছয়টি সংখ্যার জন্য স্থায়ী হয়েছিল। দাম ছিল ২৫ সেন্ট এবং পৃষ্ঠা গণনা ছিল ১২৮ পৃষ্ঠা ছয়টি ইস্যুর জন্য; এই ক্রমের প্রথম দুটি বিষয় এবং শেষ সংখ্যাটি পাল্প ফর্ম্যাটে ছিল এবং তিনটি মে ১৯৫১ থেকে নভেম্বর ১৯৫১ পর্যন্ত ডাইজেস্ট ফর্ম্যাটে ছিল। শিরোনামটি এই সিরিজের প্রথম তিনটি সংখ্যার জন্য মার্ভেল সায়েন্স স্টোরিজে ফিরে আসে এবং শেষ তিনটি বিষয়ের জন্য মার্ভেল সায়েন্স ফিকশনে পরিবর্তিত হয়। প্রকাশককে স্টেডিয়াম পাবলিশিং অফ নিউ ইয়র্ক হিসাবে তালিকাভুক্ত করা হয়েছিল; প্রথম সিরিজের মতো মার্টিন এবং আব্রাহাম গুডম্যানও এর মালিক ছিলেন।।
তথ্যসূত্র
<references group="" responsive="0">
কলম্বাস
কলম্বাস (Columbus) ওহাইও রাজ্যের রাজধানী এবং আমেরিকার ১৫তম জনবহুল শহর। জনসংখ্যা ৮,২২,৫৫৩ (২০১৩ অনুমান).
ম্যাথু ব্রডরিক
ম্যাথু ব্রডরিক (ইংরেজিতে: Matthew Broderick; জন্ম ১৯৬২) একজন মার্কিন চলচ্চিত্র অভিনেতা। তিনি হাস্যরস চলচ্চিত্র ফেরিস বুয়েলারস ডে অফ-এ মূল চরিত্রে অভিনয়ের জন্য খ্যাতি অর্জন করেন। দ্য লায়ন কিং চলচ্চিত্রে তিনি কন্ঠস্বর দিয়েছিলেন। এছাড়া দ্য প্রডিউসারস চলচ্চিত্রের একটি গুরুত্বপূর্ণ চরিত্রে অভিনয়ের মাধ্যমেও তিনি সুখ্যাতি অর্জন করেন।
ম্যাথু ব্রডরিক দুইবার টনি অ্যাওয়ার্ড অর্জন করেছেন। প্রথমটি ১৯৮৩ সালে তার ব্রাইটন বীচ মেমোয়েরস চলচ্চিত্রে অভিনয়ের জন্য এবং দ্বিতীয়টি ১৯৯৫ সালের হাউ টু সাক্সিড ইন বিজনেস উইথআউট রিয়ালি ট্রাইং-এ গুরুত্বপূর্ণ ভূমিকার জন্য। এছাড়া দ্য প্রডিউসারস চলচ্চিত্রে অভিনয়ের জন্য তিনি টনি অ্যাওয়ার্ড ফর বেস্ট অ্যাক্টর পুরস্কারের জন্যও মনোনীত হন। ২০১৫ সাল নাগাদ ব্রোডরিক টনি অ্যাওয়ার্ড ফর বেস্ট ফিচারড অ্যাক্টর ইন এ প্লে পুরস্কারপ্রাপ্ত সর্বকনিষ্ঠ ব্যক্তি।
ডায়োনিসিয়াস এক্সিগুয়াস
ডায়োনিসিয়াস এক্সিগুয়াস ("নম্র ডায়োনিসিয়াস"-এর লাতিন অর্থ; c. ৪৭০ – c. ৫৪৪) সিথিয়া মাইনরে জন্মগ্রহণকারী ৬শ শতাব্দীর পূর্ব রোমান সন্ন্যাসী ছিলেন। তিনি সিথিয়া মাইনরের প্রধান শহর টমিস (বর্তমান কন্সটানতা, রোমানিয়া) কেন্দ্রীভূত সিথীয় সন্ন্যাসীদের একটি সম্প্রদায়ের সদস্য ছিলেন। ডায়োনিসিয়াস খ্রিস্টাব্দ পঞ্জিকা সালের উদ্ভাবক হিসাবে সর্বাধিক পরিচিত, যা গ্রেগরীয় বর্ষপঞ্জি ও (খ্রিস্টানধর্মী) জুলীয় বর্ষপঞ্জি উভয়ের বছর সংখ্যা নির্ধারণে ব্যবহৃত হয়। প্রায় সব ধর্মশালা পুনরুত্থান পার্বণের তারিখের জন্য তার কম্পিউটাস গ্রহণ করেছিল।
প্রায় ৫০০ সাল থেকে, তিনি রোমান কুরিয়ার একজন শিক্ষিত সদস্য হিসেবে রোমে বসবাস করতেন। তিনি গ্রিক থেকে লাতিন ভাষায় ৪০১টি রোমান ক্যাথলিক ধর্মশাস্ত্র অনুবাদ করেন, যার মধ্যে প্রেরিতদের ধর্মশাস্ত্র ও নিকিয়ার প্রথম পরিষদ, কনস্টান্টিনোপলের প্রথম পরিষদ, চ্যালসেডনের পরিষদ ও সার্ডিকার পরিষদের হুকুমাদি এবং দ্বিতীয় আনাস্তিয়াসের থেকে সিরিসিয়াস পর্যন্ত পোপদের হুকুমঠিগুলোর একটি সংকলন রয়েছে। এই কালেকশনেস ক্যানোনাম ডায়োনিসিয়ানি গুলোর পশ্চিমে মহান কর্তৃত্ব ছিল এবং তারা গির্জার প্রশাসনকে নির্দেশনা দিয়ে যায়। ডায়োনিসিয়াস প্রাথমিক গণিতের উপর একটি গ্রন্থও লিখেছিলেন।
ডায়োনিসিয়াসের কম্পিউটাস-এর ধারাবাহিকতার একজন লেখক যিনি ৬১৬ সালে লিখতেন, তিনি ডায়োনিসিয়াসকে "রোম শহরের সবচেয়ে বিদ্বান মঠ" হিসাবে বর্ণনা করেছেন এবং সম্মানিত বিড তাকে সম্মানসূচক অ্যাব্বাস প্রদান করেছেন, যা যেকোন সন্ন্যাসীর জন্য প্রয়োগ করা যেতে পারে, বিশেষ করে একজন সিনিয়র ও সম্মানিত সন্ন্যাসী, এবং অগত্যা বোঝায় না যে ডায়োনিসিয়াস কখনও একটি মঠের প্রধান ছিলেন; প্রকৃতপক্ষে, ডায়োনিসিয়াসের বন্ধু ক্যাসিওডোরাস ইনস্টিটিউশনেস-এ বলেছিলেন যে তিনি এখনও জীবনের শেষের দিকে একজন সন্ন্যাসী ছিলেন।
উৎপত্তি
তার বন্ধু ও সহ-শিক্ষার্থী ক্যাসিওডোরাসের মতে ডায়োনিসিয়াস যদিও জন্মগতভাবে একজন " সিথীয় " চরিত্রে ছিলেন যিনি একজন সত্যিকারের রোমান, উভয় ভাষায়ই সবচেয়ে বেশি শিখেছিলেন (যার দ্বারা তিনি গ্রিক এবং লাতিন বোঝাতেন)। তিনি একজন পুঙ্খানুপুঙ্খ ক্যাথলিক খ্রিস্টান ও একজন দক্ষ শাস্ত্রবিদও ছিলেন। "সিথীয়" হিসাবে এই জাতীয় একটি অস্পষ্ট, তারিখযুক্ত শব্দের ব্যবহার সন্দেহ জাগায় যে তার সমসাময়িকদের তাকে শ্রেণীবদ্ধ করতে অসুবিধা হয়েছিল, হয় ব্যক্তিগতভাবে তার সম্পর্কে বা তার জন্মভূমি, সিথিয়া মাইনর সম্পর্কে জ্ঞানের অভাব থেকে। ৬ষ্ঠ শতাব্দীর সময় "সিথীয়" শব্দের অর্থ হতে পারে সিথিয়া মাইনরের একজন বাসিন্দা, বা ভূমধ্যসাগর কেন্দ্রিক গ্রিকো-রোমান বিশ্বের উত্তর-পূর্বের কেউ। শব্দটি একটি ব্যাপকভাবে পরিবেষ্টিত অর্থ ছিল, স্পষ্ট জাতিগত বৈশিষ্ট্য বর্জিত।  এমনকি "সিথীয় সন্ন্যাসী" জোয়ানস ম্যাক্সেন্টিয়াসের জন্য, ডায়োনিসিয়াসের বন্ধু ও সহচর, দুই সন্ন্যাসী তাদের ভৌগোলিক উৎসের কারণে রোমের সাথে সম্পর্কিত কারণে "সিথীয়", ঠিক যেমন রিজের ফস্টাস একজন "গল"।
কাজ ও অনুবাদ
ডায়োনিসিয়াস গ্রিক থেকে লাতিন ভাষায় প্রমিত কাজ অনুবাদ করেছেন, প্রধানত "লাইফ অফ সেন্ট প্যাচোমিয়াস", আর্মেনীয়দের জন্য "কনস্টান্টিনোপলের সেন্ট প্রোক্লাসের নির্দেশ", নাইসার সেন্ট গ্রেগরির "ডি অফিসিও হোমিনিস" এবং এর ইতিহাস এবং সেন্ট জন ব্যাপটিস্টের মাথার আবিষ্কার। নেস্টোরিয়াসের বিরুদ্ধে আলেকজান্দ্রিয়ার সিনোডিকাল চিঠির সেন্ট সিরিলের অনুবাদ ও ডায়োনিসিয়াসের জন্য দীর্ঘকাল ধরে আরোপিত কিছু কাজ এখন স্বীকার করা হয়েছে এবং মারিয়াস মার্কেটরকে দেওয়া হয়েছে।
ক্যানন আইনের ঐতিহ্যে ডায়োনিসিয়াসের অবদানগুলো অত্যন্ত গুরুত্বপূর্ণ ছিল। তার বেশ কয়েকটি সংগ্রহ হলো:1. সিনোডাল ডিক্রির সংগ্রহ, যার মধ্যে তিনি দুটি সংস্করণ রেখে গেছেন:1. কোডেক্স ক্যানোনাম ইক্লিসিই উনিভার্সিই। এতে কেবলমাত্র গ্রিক ও লাতিন ভাষায় প্রাচ্যীয় সিনড এবং পরিষদের ধর্মশাস্ত্র রয়েছে, যার মধ্যে নিকিয়া (৩২৫) থেকে চ্যালসেডন (৪৫ক) পর্যন্ত চারটি কিউমেনিকাল পরিষদ রয়েছে।
2. কোডেক্স ক্যানোনাম ইক্লিসিস্টিকারাম। এটি শুধুমাত্র লাতিন ভাষায়; এর বিষয়বস্তুগুলো সাধারণত অন্যের সাথে একমত, তবে ইফেসাসের পরিষদ (৪৩১) বাদ দেওয়া হয়েছে, যেখানে তথাকথিত "ক্যাননস অফ দ্য অ্যাপোস্টলস" এবং সার্ডিকার অন্তর্ভুক্ত রয়েছে, সেইসাথে আফ্রিকান কাউন্সিল অফ কার্থেজের ১৩৮টি ধর্মশাস্ত্র (৪১৯)।
3. গ্রিক ক্যাননগুলোর আরেকটি দ্বিভাষিক সংস্করণ, পোপ হরমিসদাসের উদাহরণে গৃহীত, শুধুমাত্র ভূমিকাটি সংরক্ষিত করা হয়েছে।
2. সিরিয়াস থেকে দ্বিতীয় আনাস্তাসিয়াস (৩৮৪-৪৯৮) পর্যন্ত পোপীয় সংবিধানের একটি সংগ্রহ (কালেকশ ডিক্রেটোরাম পন্টিফিকাম রোমানোরাম)।
খ্রিস্টাব্দ
ডায়োনিসিয়াস খ্রিস্টাব্দ পঞ্জিকা সালের উদ্ভাবক হিসাবে সর্বাধিক পরিচিত, যা গ্রেগরীয় ও জুলীয় বর্ষপঞ্জি উভয়ের বছর গণনা করতে ব্যবহৃত হয়। তিনি তার পুনরুত্থান পার্বণ সারণীতে বেশ কয়েকটি পুনরুত্থান পার্বণ দিবস চিহ্নিত করতে এটি ব্যবহার করেন, কিন্তু তিনি কোনো ঐতিহাসিক ঘটনার তারিখে এটি ব্যবহার করেননি। যখন তিনি তার সারণী তৈরি করেন, তখন সেই বছর দায়িত্ব পালনকারী অধিনায়কদের নাম দিয়ে জুলীয় বর্ষপঞ্জির বছর চিহ্নিত করা হতো; তিনি নিজেই বলেছিলেন যে "বর্তমান বছর" ছিল " প্রবাস জুনিয়রের অধিনায়কত্ব", তিনি আরও বলেন যে "আমাদের প্রভু যিশু খ্রিস্টের অবতার থেকে ৫২৫ বছর"। কীভাবে তিনি সেই সংখ্যায় এসেছিলেন তা অজানা, তবে তিনি যে পদ্ধতি প্রয়োগ করেছিলেন তার প্রমাণ রয়েছে। তিনি একটি পুরানো পুনরুত্থান পার্বণ সারণীতে ব্যবহৃত ডায়োক্লেটীয় বছরগুলোকে প্রতিস্থাপন করার জন্য বছরের সংখ্যার একটি নতুন পদ্ধতি উদ্ভাবন করেন কারণ তিনি খ্রিস্টানদের অত্যাচারকারী একজন অত্যাচারীর স্মৃতি অব্যাহত রাখতে চাননি। এটি প্রস্তাব করা হয়েছে যে তিনি সংখ্যাগুলো সাজিয়েছিলেন যাতে অধিবর্ষগুলো ঠিক চার দ্বারা বিভাজ্য হয় এবং তার নতুন সারণী তার নতুন যুগের পরে একটি "ভিক্টোরীয় চক্র" (নীচে দেখুন), অর্থাৎ ৫৩২ বছর শুরু করবে। খ্রিস্টাব্দ পশ্চিম ইউরোপে প্রভাবশালী হয়ে ওঠে শুধুমাত্র যখন এটিকে সম্মানিত বিড লিখিত এক্লিজিঅ্যাস্টিক্যাল হিস্ট্রি অব দি ইংলিশ পিপল বইতে ব্যবহার করেন, যা ৭৩১ সালে লেখা শেষ হয়।
ইওয়াতে প্রশাসনিক অঞ্চল
ইওয়াতে প্রশাসনিক অঞ্চল (岩手県? ইওয়াতে কেন্‌) হল জাপানের মূল দ্বীপ হোনশুর তোওহোকু অঞ্চলের অন্তর্গত একটি প্রশাসনিক অঞ্চল। হোনশুর পূর্বতম প্রান্ত এই অংশের অন্তর্গত। এর রাজধানী মোরিওকা নগর।
হোক্কাইদোর বাইরে সমস্ত প্রশাসনিক অঞ্চলগুলোর মধ্যে ইওয়াতের জনঘনত্ব জাপানের মধ্যে সর্বনিম্ন। এখানকার মূল আকর্ষণের মধ্যে আছে ধনসম্পদে সমৃদ্ধ চুউসোন-জি ও মোওৎসুউ-জি সমেত হিরাইযুমির বৌদ্ধ মন্দির, ফুজিওয়ারা নো সাতো, এসাশি ওয়ার্ডের বিনোদন-উদ্যান, ওশু নগর, তেন্‌শো চি, কিতাকামি নগরের প্রাচীন চেরিগাছযুক্ত পার্ক ও মোরিওকা নগরের মোরিওকা দুর্গ।
কবি বাশো তার ওকু নো হোসোমিচি গ্রন্থে ইওয়াতের মধ্য দিয়ে ভ্রমণের কথা লিখে গেছেন। তিনি মূলত হিরাইযুমি থেকে অনুপ্রেরণা পেয়েছিলেন অনুমান করা হয়।
ইতিহাস
বর্তমানে ইওয়াতে প্রশাসনিক অঞ্চল যেখানে অবস্থিত, সেখান থেকে প্রত্নতাত্ত্বিক খননকার্যের মাধ্যমে জোমোন সংস্কৃতির নিদর্শন আবিষ্কৃত হয়েছে। নিশিদা অঞ্চলে মধ্য জোমোন সংস্কৃতির (২৮০০-১৯০০ খ্রিঃপূঃ) সমাধিস্তূপ পাওয়া গেছে। তাতেইশি, মাকুমায়ে ও হাত্তেন অঞ্চলে প্রাপ্ত নব্য জোমোন নিদর্শনের (১৯০০-১৩০০ খ্রিঃপূঃ) মধ্যে পড়ে মাটির পুতুল, মুখোশ ও নাক ও কানের মাটির গয়না। কিতাকামি নগরের কুরেন্‌বাশি ক্ষেত্র থেকে প্রাপ্ত চূড়ান্ত জোমোন সংস্কৃতির (১৩০০-৩০০ খ্রিঃপূঃ) নিদর্শনের মধ্যে পুতুল, কানের দুল ও পাত্র ছাড়াও আছে পাথরের তরবারি, ফলক ও যন্ত্রাংশ।
প্রাচীন কাল থেকেই য়ামাতো তথা জাপানি জাতি স্বর্গীয় অধিকারবলে সমগ্র হোনশু দ্বীপের কর্তৃত্ব দাবি করে এলেও শক্তিশালী স্থানীয় এমিশি জাতিকে পরাস্ত করে জাপানিরা অধুনা ইওয়াতে অঞ্চলের উপর প্রকৃত অধিকার কায়েম করতে পারেনি। দীর্ঘ সংঘর্ষের পর ৮০২ খ্রিঃ এমিশি নেতা আতেরুই ও মোরে, ইসাওয়া কেল্লায় আত্মসমর্পণ করলে এখানে জাপানি শাসন আরম্ভ হয়। এই আত্মসমর্পণের পর কিতাকামি নদীপথ বরাবর চীনা মডেলে অনেকগুলো দুর্গ নির্মাণ করা হয়। ৮০২ খ্রিঃ বর্তমান মুযুসাওয়া ওয়ার্ডের ওশু নগরাঞ্চলে তৈরি হয় ইসাওয়া কেল্লা, পরের বছর বর্তমান মোরিওকা নগরে তৈরি হয় শিওয়া কেল্লা এবং ৮১২ খ্রিঃ ঐ অঞ্চলেই তৈরি হয় তোকুতান কেল্লা।
হেইয়ান যুগের শেষদিকে হিরাইযুমি শহর উত্তর ফুজিওয়ারার রাজধানী হিসেবে গড়ে ওঠে। মেইজি পুনর্গঠনের আগে পর্যন্ত ইওয়াতে এলাকাটি মুৎসু প্রদেশের অংশ ছিল।
ভূগোল
বাম|থাম্ব|231x231পিক্সেল|শিযুকুইশি নদী; পিছনে ইওয়াতে পর্বত। ইওয়াতের পূর্বদিকে প্রশান্ত মহাসাগরের উপকূলের বেশির ভাগই প্রস্তরময় ও খাড়া পাহাড়ে অধ্যুষিত, কেবল বিচ্ছিন্ন কয়েকটি স্থানে বালুচর দেখা যায়। পশ্চিমে ওওউ পর্বতের সর্বোচ্চ চূড়াগুলি আকিতা প্রশাসনিক অঞ্চলের সীমা নির্দেশ করে। ইওয়াতের উত্তরে আওমোরি এবং দক্ষিণে মিয়াগি প্রশাসনিক অঞ্চল।
ওওউ পর্বতমালায় কয়েকটি সক্রিয় আগ্নেয়গিরি আছে, যেমন ইওয়াতে পর্বত (২০৩৮ মিটার, ইওয়াতের সর্বোচ্চ শৃঙ্গ) ও কুরিকোমা পর্বত (১৬২৭ মিটার)। কিন্তু তার সমান্তরাল কিতাকামি পর্বতমালা অনেক বেশি প্রাচীন এবং বহু সহস্রাব্দ ধরে সুপ্ত। হায়াচিনে শৃঙ্গ (১৯১৭ মিটার) কিতাকামি পর্বতমালার সর্বোচ্চ।